**Fornyelse og omstilling 2020**

Omstillingsarbeidet, der målet er å levere effektive tjenester innenfor lavere økonomiske rammer, er igangsatt.

10. januar ble det gjennomført samling for enhetsledere, tillitsvalgte og verneombud med 60 deltakere.

Tema for samlingen var hvordan vi sammen skal lykkes med omstillingen.

Noe av det gruppene trakk frem som viktig var blant annet:

* At det gis lik, riktig og tilstrekkelig informasjon, og at den gis til riktig tid
* At ledere, tillitsvalgte og verneombud framsnakker prosjektet og er tilgjengelige for medarbeiderne
* At vi trygger de som mottar tjenester på at de fortsatt skal få det tilbudet de har krav på
* At vi ser på hvordan dagens arbeidsoppgaver løses og om de kan løses på en annen måte
* At prosessene ikke blir unødig lange, da det oppleves belastende for de som står i dem
* At vi er rause og viser hverandre respekt, lytter og tolererer andres meninger og perspektiver

I fasen vi nå er inne i skal det kartlegges hvilke oppgaver som løses av den enkelte tjeneste per i dag og hvilke av disse som er lovpålagte. I tillegg skal det vurderes hvilke konsekvenser lavere økonomiske rammer vil få for tjenestene. Formålet er å skape et godt beslutningsgrunnlag for de folkevalgte og kommunedirektøren.

For å ikke skape unødvendig utrygghet hos tjenestemottakere og pårørende, er det viktig at alle medarbeidere tar ansvar for at informasjon vi formidler om tjenester og tjenestetilbud er riktig. Er du usikker, så ta kontakt med din leder.

Viktige aktiviteter i januar og februar

* Kartlegging av tjenestene (oppgaver/årsverk/organisering)
* Vurdere konsekvenser av reduserte rammer i tjenestene
* Omstilling er tema i personalmøter i enheter og avdelinger
* Styringsgruppa (kommunedirektør, kommunalsjefer og hovedtillitsvalgt fra Fagforbundet) vurderer hvilke tiltak som skal legges frem for politisk behandling

Her finner du informasjon om omstillingsarbeidet

Vi har opprettet et område på intranettet, «Fornying og omstilling 2020», der vi løpende legger ut informasjon om prosessen. Der finner du også informasjonsbrevene etter hvert som de sendes ut.

Har du spørsmål om omstillingsarbeidet?

Spørsmål om prosessen kan rettes til nærmeste leder. Du har selvsagt også anledning til å snakke med din tillitsvalgte eller verneombud om ønsker det.

Rannveig Mogren, kommunedirektør

Cathrine Furu, prosjektleder